CELEX: 31962L2005
Language: et
Date: 1962-07-23 00:00:00
Title: Esimene nõukogu direktiiv, millega kehtestatakse rahvusvaheliste vedude teatavad ühiseeskirjad (kaupade autovedu rendi või tasu eest)

Tähtis õiguslik teade

|

31962L2005

Euroopa Liidu Teataja 070 , 06/08/1962 Lk 2005 - 2006 Soomekeelne eriväljaanne: Peatükk 7 Köide 1 Lk 0030  Taanikeelne eriväljaanne: Seeria I Peatükk 1959-1962 Lk 0237  Rootsikeelne eriväljaanne: Peatükk 7 Köide 1 Lk 0030  Ingliskeelne eriväljaanne: Seeria I Peatükk 1959-1962 Lk 0267  Kreekakeelne eriväljaanne: Peatükk 07 Köide 1 Lk 0028  Hispaaniakeelne eriväljaanne: Peatükk 07 Köide 1 Lk 0055  Portugalikeelne eriväljaanne Peatükk 07 Köide 1 Lk 0055 

		Esimene nõukogu direktiiv,millega kehtestatakse rahvusvaheliste vedude teatavad ühiseeskirjad (kaupade autovedu rendi või tasu eest)EUROOPA MAJANDUSÜHENDUSE NÕUKOGU,võttes arvesse Euroopa Majandusühenduse asutamislepingut, eriti selle artikli 75 lõiget 1,võttes arvesse komisjoni ettepanekut,võttes arvesse majandus- ja sotsiaalkomitee arvamust,võttes arvesse Euroopa Parlamendi arvamustning arvestades, et:ühise transpordipoliitika kasutuselevõtmine eeldab muu hulgas ühiste eeskirjade kehtestamist kaupade rahvusvaheliste autovedude suhtes, mille algus- või lõpp-punkt asub liikmesriigi territooriumil või mis läbivad ühe või mitme liikmesriigi territooriumi;takistused transpordisektoris ei tohi tõkestada ühisturu järkjärgulist rajamist; on vaja tagada kaupade rahvusvaheliste autovedude pidev laienemine, silmas pidades kaubanduse ja kaupade liikumise arengut ühenduses,ON VASTU VÕTNUD KÄESOLEVA DIREKTIIVI:Artikkel 11. Iga liikmesriik liberaliseerib hiljemalt 1962. aasta lõpuks käesoleva artikli lõigetes 2 ja 3 ettenähtud viisil rendi või tasu eest toimuvad rahvusvahelised kaupade autoveod, mis on loetletud käesoleva direktiivi I ja II lisas, kui kõnealused veod tehakse selle liikmesriigi territooriumile või tema territooriumilt või transiitvedudena selle liikmesriigi territooriumi kaudu.2. I lisas loetletud veoliigid vabastatakse kõigist kvoodi- ja loasüsteemidest.3. II lisas loetletud veoliikide suhtes ei kohaldata enam kvoodisüsteemi. Nende suhtes võib siiski jätkata tegevusloa nõude kohaldamist, kui sellest ei tulene koguselisi piiranguid; sel juhul liikmesriigid tagavad, et tegevusloa taotlustega seotud otsused tehakse viie päeva jooksul alates taotluse kättesaamisest.4. Käesoleva direktiivi kaks lisa moodustavad selle lahutamatu osa.Artikkel 2Liikmesriigid teatavad komisjonile käesoleva direktiivi rakendamiseks võetud meetmetest kolme kuu jooksul alates direktiivi jõustumisest, ent igal juhul enne 1962. aasta lõppu.Artikkel 3Käesolev direktiiv ei mõjuta tingimusi, mille kohaselt liikmesriik annab oma kodanikele loa tegelemiseks käesolevas direktiivis mainitud tegevusaladega.Artikkel 4Käesolev direktiiv on adresseeritud liikmesriikidele.Brüssel, 23. juuli 1962Nõukogu nimeleesistujaE. Colombo--------------------------------------------------I LISATranspordikvootidest või loasüsteemidest vabastatud veoliigid1. Piiriliiklus vööndis, mis ulatub mõlemal pool piiri linnulennul kuni 25 kilomeetri kaugusele, kui kogupikkus linnulennul ei ole üle 50 kilomeetri.2. Kauba juhuvedu lennuväljadele ja lennuväljadelt, kui lennuteenustes on tehtud muudatusi.3. Pagasivedu reisijateveo sõidukiga ühendatud haagistes ning pagasivedu iga tüüpi sõidukites lennuväljadele ja lennuväljadelt.4. Postisaadetiste vedu.5. Vigastatud sõidukite vedu.6. Prügi- ja fekaalveevedu.7. Loomade surnukehade vedu nende hävitamise eesmärgil.8. Mesilaste ja kalamaimude vedu.9. Matusetransport.--------------------------------------------------II LISAVeoliigid, mis on vabastatud kvoodisüsteemidest, kuid mille suhtes kohaldatakse tegevusloa nõuet käesoleva direktiivi artikli 1 lõike 3 kohaselt1. Vedu liikmesriigiga külgneva liikmesriigi piirivööndisse, mis ulatub nende ühisest piirist linnulennul kuni 25 km kaugusele.2. Kaubavedu mootorsõidukitega, mille tegelik mass koos haagistega ei ole üle 6000 kilogrammi.3. Kunstiesemete ja -teoste vedu näitusele väljapanekuks või ärilisel eesmärgil.4. Esemete ja materjalide juhuvedu üksnes reklaami või teavitamise eesmärgil.5. Kolimisvedu, mille sooritab selleks mõeldud eri töötajate ja seadmetega varustatud ettevõtja.6. Materjalide, tarvikute ja loomade vedu teatri-, muusika- või filmietendustele, spordiüritustele, tsirkusesse, näitustele ja laatadele või sealt tagasi või raadio- ja televisiooniülekannetele või filmivõtetele või sealt tagasi.--------------------------------------------------